Järvenpää

**Järvenpää** (en sueco **Träskända**) é unha cidade de Finlandia, situada na rexión de Uusimaa, ao sur do país. En 2014 tiña 40.106 habitantes.

## Xeografía 
Järvenpää está situada na rexión de Uusimaa, ao sur de Finlandia, no extremo norte do lago Tuusulanjärvi. Encóntrase 37&nbsp;km ao norte do centro de Helsinqui, limitando coas cidades de Tuusula, Sipoo e Mäntsälä, se ben hai xente que se refire a Kerava como unha cidade veciña, mesmo a pesar de que ambas cidades non limitan entre si. A cidade forma parte do Gran Helsinqui.

## Demografía 
A cidade é en gran parte industrial e densamente poboada. Aínda así existen varios parques e áreas protexidas.

Dende 1980 o concello está a experimentar un constante crecemento demográfico:

### Barrios 
A cidade está dividida en 25 barrios:

## Historia 
Järvenpää foi separada da cidade de Tuusula en 1951, constituíndose como un novo concello e conseguindo o status de cidade de mercado (kauppala) despois da separación. Os distritos veciños de Kellokoski e Nummenkylä non foron engadidos ao novo concello, e a controversia sobre o tema continúa 50 anos despois. Actualmente Kellokoski continúa a formar parte de Tuusula. En 1967 foille concedido o status de cidade.

## Linguas 
A maior parte da poboación de Järvenpää é de fala finesa, mentres que a minoría sueca constitúe menos dun 1 % da poboación do concello, en 2012 a distribución das linguas no concello era a seguinte:

* Finés: 95,2 %
* Sueco: 0,9 %
* Outras: 3,9 %

## Transportes 
[miniatura|250px|[Estación de ferrocarril de Järvenpää.]]
Järvenpää está situada a 37&nbsp;km de Helsinqui, na liña que une a capital con Riihimäki, e o ferrocarril pasa polo centro da cidade. Amais da estación de Järvenpää, existen outras estacións de ferrocarril en Kyrölä, Saunakallio, Haarajoki e Purola.

A cidade está a unha distancia de en torno a media hora da capital tomando a valtatie 4 que une Helsinqui e Lahti. Está comunicada por ferrocarril e por estrada á capital e tamén está próxima ao aeroporto de Helsinqui-Vantaa, en torno a 20 minutos. As conexións ferroviarias coa capital son boas e os trens de Uusimaa saen da estación dúas veces cada hora, e doutras estacións cada hora.

## Cultura 
[miniatura|250px|Ainola, a casa do compositor [Jean Sibelius.]]
Järvenpää é frecuentemente coñecida por ser o concello no que se encontra Ainola, a casa do compositor Jean Sibelius. Ainola está situada a uns dous quilómetros do centro da cidade. O compositor mudouse coa súa familia á casa deseñada polo arquitecto Lars Sonck o 24 de setembro de 1904, e Sibelius viviu alí ata a súa morte en 1957. Ainola está aberta para os visitantes nos meses de verán como "museo de Sibelius". A principios do século XX, outros moitos artistas se instalaron na cidade para fuxir das tentacións de Helsinqui.

O escritor e xornalista Juhani Aho mudouse coa súa muller Venny Soldan-Brofeldt o Järvenpää en 1897. Ambos viviron durante 14 anos nunha vila chamada *Vårbacka*, ao carón da costa do lago Tuusulanjärvi. A vila foi posteriormente chamada *Ahola*.

### Eventos 
Os eventos culturais da cidade teñen lugar no *Järvenpää-talo* ao longo do ano: concertos, teatro e exposicións de arte. O lugar favorito para os nenos é a casa de Pikku-Aino, onde os nenos poden xogar, facer *shows*, e outras actividades.

Cada ano celébrase na cidade o *Puistoblues*, un evento musical traducido como "Parque do Blues". A semana do blues comeza coa "Rúa do Blues" do centro da cidade, e os bares e restaurantes acollen concertos e *jam-sessions*. O principal concerto ten lugar ao final da semana, e ten lugar en Vanhankylänniemi o sábado.

## Cidades irmás 
*  Vác, Hungría
*  Rødovre, Dinamarca
*  Lørenskog, Noruega
*  Täby, Suecia
*  Jõgeva, Estonia
*  Volkhov, Rusia
*  Buchholz in der Nordheide, Alemaña
*  Pasadena (California, Estados Unidos)
*  Ho, Ghana

## Notas 
## Véxase tamén 
### Outros artigos 
* Ainola

### Ligazóns externas 
* Sitio web oficial